# Llista de vertebrats del Vallès Occidental

Aquesta és una llista d'espècies animals del Vallès Occidental que se cenyeix a la susdita comarca però no pas a la seua estricta delimitació administrativa sinó més aviat als seus límits naturals o físics, ja que, des d'un punt de vista faunístic, només els elements topogràfics són els que delimiten una regió. En aquest sentit, el riu Llobregat marca el límit d'aquesta comarca a l'occident i la Riera de Caldes a l'orient. Per la banda nord s'hi inclou la totalitat del massís de Sant Llorenç del Munt i la Serra de l'Obac, ja que formen una unitat geogràfica. I, per acabar, la Serra de Collserola separa la comarca pel sud de la plana del Barcelonès.

## Peixos

| Nom científic | Nom català | Indrets on es troba |
| Leuciscus cephalus | Bagra | Llobregat (fins a Olesa de Montserrat) i les rieres que hi desguassen. També als cursos superiors del riu Ripoll i de la Riera de Caldes, i rieres del vessant del riu Ripoll |
| Phoxinus phoxinus | Barb roig, vairó | Curs alt i mitjà del riu Ripoll fins a l'alçada de la fàbrica Satina, S.A. |
| Scardinius erythrophthalmus | Gardí | A tota la conca del Llobregat i al Pantà de Sant Llorenç (riu Ripoll). |
| Barbus barbus | Barb comú | Curs mitjà i baix del Llobregat. |
| Barbus meridionalis | Barb de l'Ebre, barb de Graells | Rieres i rierols d'aigües netes i cursos regulars dels vessants del Llobregat i del Ripoll |
| Carassius auratus | carpí daurat | Petits embassaments com el de Sant Llorenç Savall o el de Granera. També al Llobregat. |
| Carassius carassius | Carpí | Llobregat i alguns pantans i basses de la seua conca. |
| Cyprinus carpio | Carpa, carpa d'Holanda | Conca del Llobregat. |
| Tinca tinca | Tenca | Llobregat (tot i que hi és rara a causa de la contaminació). |
| Ameiurus nebulosus | Peix gat bru | Embassaments artificials de la comarca. |
| Anguilla anguilla | Anguila | Llobregat (zona d'Olesa de Montserrat-Monistrol de Montserrat). |
| Gambusia affinis | Gambúsia | Pantà de Can Borrell, proper a Sant Cugat del Vallès. |
| Lepomis gibbosus | Peix sol | Pantans de Can Borrell i de Can Bogunyà. |

## Amfibis

| Nom científic | Nom català | Altres noms d'àmbit comarcal | Indrets que habita |
| Salamandra salamandra | Salamandra | | Boscos de la zona nord, Parc Natural de Sant Llorenç del Munt i l'Obac, Gallifa, boscos dels marges del riu Ripoll i Serra de Collserola |
| Triturus marmoratus | Tritó verd, tritó marbrat | | Sentmenat i, sembla ser, alguna font sota La Mola. |
| Pelobates cultripes | Gripau d'esperons | | Plana vallesana, Bellaterra i Serra de Collserola |
| Pelodytes punctatus | | | Sud de la comarca, especialment a la Serra de Collserola |
| Bufo spinosus | Gripau comú | Galàpet, galàpet garriguer | Conreus i hortes de la plana, i als alzinars i pinedes humides. |
| Epidalea calamita | Gripau corredor, gripau ratllat | | A la plana i al Baix Vallès (localitats properes a Sabadell, Matadepera, Bellaterra, Castellar del Vallès, etc.) |
| Hyla meridionalis | Reineta meridional, regina | | Vegetació propera als corrents d'aigua, així com als boscos de ribera i hortes de la comarca. |
| Discoglossus pictus | Granota pintada, tòtil granoter, gripau pintat, tòtil granoter | | Sant Jaume d'Olesa de Montserrat |
| Alytes obstetricans | Tòtil | Còtil | Conreus, hortes, erms i alzinars que són a prop d'alguna bassa o rierol |
| Pelophylax perezi | Granota verda | | A tota la vall del Ripoll i del Llobregat |

## Rèptils

| Nom científic | Nom català | Altres noms d'àmbit comarcal | Indrets on es troba |
| Anguis fragilis | Vidriol, llisona, noia, serp de vidre | Lliseta, serp cega | Arreu de la comarca (especialment abundant a Matadepera, Ribatallada, Gallifa, Serra de Collserola, Vall d'Horta, etc.). |
| Tarentola mauritanica | Dragó, dragó comú, dragó negre | | A tota la comarca: parets dels edificis rurals i urbans, marges de pedra de vinyes i conreus, cingleres, etc. |
| Psammodromus algirus | Sargantana cuallarga, sargantaner gros | Sargantaner | A totes les pinedes properes al Parc Natural de Sant Llorenç del Munt i l'Obac, als boscos del marge dret del riu Ripoll i del Llobregat, i a les pinedes i brolles properes a Sabadell i Terrassa |
| Psammodromus hispanicus | Sargantana corredora, sargantaner petit | | Voltants de Matadepera i de Sant Jaume d'Olesa de Montserrat |
| Lacerta lepida | Llangardaix ocel·lat, llangardaix comú | | A tota la plana del Vallès |
| Podarcis muralis | Sargantana roquera | | A la muntanya i als pedregars propers a les zones boscoses. |
| Podarcis hispanica | Sargantana ibèrica | | Tant a la muntanya com a la plana (jardins i solars abandonats dins les ciutats). |
| Malpolon monspessulanus | Serp verda, colobra bastarda | | Erms, camps abandonats, vinyes i boscos clars. |
| Elaphe scalaris | Serp blanca, serp ratllada | | Conreus, erms, brolles i boscos clars. |
| Natrix natrix | Serp de collaret | | Torrents del vessant del riu Llobregat, a la Serra de l'Obac |
| Natrix maura | Serp d'aigua, colobra escurçonera | | A totes les rieres i rius. |
| Coronella girondica | Serp llisa meridional, colobra bordelesa | | Per tot el Vallès |
| Vipera latastei | Escurçó ibèric | | Alt Vallès (el Montcau, Els Emprius, La Mola, Gallifa i Sant Llorenç Savall). |

## Ocells

| Nom científic | Nom català | Altres noms d'àmbit comarcal | Indrets on es troba | Imatge |
| Ardea cinerea | Bernat pescaire | | A les valls dels rius Ripoll i Llobregat | |
| Ardea purpurea | Agró roig | Garsa marina | Riu Llobregat (prop d'Olesa de Montserrat) i Monistrol de Calders | |
| Ixobrychus minutus | Martinet menut | | Per tot el riu Llobregat | |
| Ciconia ciconia | Cigonya blanca | Cigonya | Vall del riu Llobregat, Navarcles, Monistrol de Calders, etc. | |
| Anser anser | Oca vulgar | | A tot el Vallès durant la seva migració. | |
| Anas platyrhynchos | Ànec collverd | Coll-blau, coll-verd, ànec salvatge | És regular a l'època de passera i hivernada als rius Ripoll i Llobregat | |
| Anas crecca | Xarxet comú | | No hi és gaire habitual. | |
| Netta rufina | Xibec | | Riera de Caldes | |
| Aythya marila | Morell buixot | | A les valls dels rius Ripoll i Llobregat com a via migratòria. | |
| Gyps fulvus | Voltor, voltor comú | | Se n'hi va albirar un exemplar el 22 d'abril del 1978 volant entre el Turó de les Nou Cabres i La Morella, i dirigint-se cap a La Mola | |
| Pernis apivorus | Aligot vesper | | Parc Natural de Sant Llorenç del Munt i l'Obac, Gallifa, Castellsapera, Vacarisses, etc. | |
| Milvus milvus | Milà reial | | Mollet | |
| Milvus migrans | Milà negre | | Vacarisses, tot i que antigament criava pels volts del riu Llobregat | |
| Accipiter gentilis | Astor | Astort, esparver gros, falcó perdiguer | Serra de l'Obac (Castellsapera, el Montcau, Coma d'Abella, La Falconera, etc.), Monistrol de Calders, Castellar del Vallès, Rellinars, Moià, Serra de Collserola, Montserrat, etc. | |
| Accipiter nisus | Esparver vulgar | Esparver petit, astoret | Centre de Sabadell, Gallifa, Castellar del Vallès, Sant Llorenç Savall, etc. | |
| Buteo buteo | Aligot comú | Àliga ratonera, àliga ratera, aligot, miloca, basaroca | Gallifa, Cerdanyola del Vallès, Monistrol de Calders, Granera, Talamanca, Castellgalí, Puig de la Creu (Castellar del Vallès), Monistrol de Calders, Vall d'Horta, valls dels rius Ripoll i del Llobregat | |
| Hieraaetus pennatus | Àliga calçada | | Se'n veuen en època de migració. | |
| Hieraaetus fasciatus | Àliga cuabarrada | Àliga perdiguera, àliga de panxa blanca | Alt Vallès. | |
| Aquila chrysaetos | Àliga daurada | Àliga reial | Se n'han vistes com a divagants al Parc Natural de Sant Llorenç del Munt i l'Obac | |
| Circus cyaneus | Arpella pàl·lida | | Se n'ha vist com a migrant. | |
| Circus pygargus | Esparver cendrós | | Ha estat observat comptades vegades i sempre en migració | |
| Circus aeruginosus | Arpella vulgar | | És una espècie migrant al Vallès | |
| Circaetus gallicus | Àliga marcenca | | Alt Vallès, Gallifa i zona est de la comarca. | |
| Falco peregrinus | Falcó pelegrí | Espaver blau, falcó | Era un falcònid típic de les cingleres i espadats de Sant Llorenç del Munt (com ara La Falconera) però actualment ha desaparegut pràcticament per culpa de la caça, del robatori d'ous i polls per a col·leccionistes i de l'ús indiscriminat d'insecticides | |
| Falco subbuteo | Falcó mostatxut | | Sud de la Serra de l'Obac des de juny fins agost | |
| Falco naumanni | Xoriguer petit | | Hi és esporàdicament. | |
| Falco tinnunculus | Xoriguer comú | Espaver ros, esparver roig, xoriguer, astoret | Vall d'Horta, Vacarisses, Vall del Llobregat, Monistrol de Calders, Castellsapera i pels volts de Sabadell | |
| Alectoris rufa | Perdiu roja | Perdiu (el mascle, perdigot, i els petits, perdigons) | Vall d'Horta, Vacarisses, Vall del Llobregat i Serra de l'Obac | |
| Coturnix coturnix | guatlla | Gotlla | Castellar del Vallès, Matadepera i Ca n'Ustrell | |
| Rallus aquaticus | Rascló | | Se n'ha observat al riu Ripoll | |
| Crex crex | Guatlla maresa | Guatlla malesa | Ha estat observada en època de pas i, potser, d'hivernada. | |
| Gallinula chloropus | Polla d'aigua | Polla, gallineta | A tota la vall del riu Llobregat, al riu Ripoll, al Pantà de les Conques, Castellar del Vallès i Vall d'Horta | |
| Fulica atra | Fotja vulgar | Fotja, gallina d'aigua | Conca del riu Llobregat, curs superior del riu Ripoll. Havia hivernat al desaparegut pantà de la Xoriguera | |
| Vanellus vanellus | Fredeluga | Capellina | Hi és com a hivernant a camps propers a la vall del riu Llobregat, Caldes de Montbui, etc. Temps enrere també era present a camps propers a Cerdanyola del Vallès | |
| Tringa nebularia | Gamba verda | | Se n'ha vist en època de passera al riu Llobregat | |
| Actitis hypoleucos | Xivitona vulgar | | Comuna en migració a la majoria de rius i rieres de la comarca. | |
| Scolopax rusticola | Becada, cega | | És regular en llocs humits i obacs (com ara xaragalls i alzinars) de la comarca. | |
| Gallinago gallinago | Becadell comú | Becadell, becada petita | Observada com a migrant al Torrent del Burc, prop de Sant Llorenç Savall | |
| Burhinus oedicnemus | Torlit | Xarlot | Hi és com una espècie migrant als camps de secà | |
| Larus ridibundus | Gavina vulgar | | És una espècie hivernant a la vall del riu Llobregat (a la vora de rius i camps de conreu). | |
| Larus argentatus | gavià argentat, gavià argentat de potes rosa | | Hi és cada vegada més nombrós. | |
| Columba palumbus | Tudó | | Alzinars i pinedes del Parc Natural de Sant Llorenç del Munt i l'Obac. | |
| Columba oenas | Xixella | | Vacarisses, a les vores del Llobregat, cingleres de Montserrat i zona nord-est de la comarca. | |
| Streptopelia turtur | Tórtora | | Hortes, conreus, pinedes i tota la conca del Llobregat | |
| Cuculus canorus | Cucut | | Pinedes, alzinars i boscos de ribera de la comarca. | |
| Clamator glandarius | Cucut garser, cucut reial | | Migrador a la comarca. Avistaments a Can Arnella | |
| Tyto alba | Òliba | Xibeca | Parc Natural de Sant Llorenç del Munt i l'Obac i voltants. | |
| Bubo bubo | Duc | | Moià, Monistrol de Calders, Montserrat, Parc Natural de Sant Llorenç del Munt i l'Obac, Caldes de Montbui, Alt Vallès i a certes cingleres del riu Llobregat. | |
| Asio otus | Mussol banyut | Duc petit | Coll Munner i Parc Natural de Sant Llorenç del Munt i l'Obac | |
| Asio flammeus | Mussol emigrant | | Gallifa | |
| Otus scops | Xot | Xut | Valls del Llobregat i del Ripoll, Castellar del Vallès i Parc Natural de Sant Llorenç del Munt i l'Obac. | |
| Athene noctua | Mussol comú | Mussol | Plana vallesana. | |
| Strix aluco | Gamarús | Cabrota | Parc Natural de Sant Llorenç del Munt i l'Obac. | |
| Caprimulgus europaeus | Enganyapastors | | Conreus, erms, clarianes de bosc i pinedes poc denses de la comarca. | |
| Apus apus | Falciot negre | Falciot, falzilla i falzia | Parc Natural de Sant Llorenç del Munt i l'Obac i ciutats dels voltants, com ara Sabadell, Terrassa, Castellar del Vallès, etc. | |
| Apus melba | Ballester | Falzia de panxa blanca | Montserrat, Sabadell, Terrassa, Barberà del Vallès, Castellar del Vallès, etc. | |
| Upupa epops | Puput | | Bosquets clars, hortes i camps de la comarca. | |
| Alcedo atthis | Blauet | Martinet | Riu Llobregat i els seus afluents, riu Ripoll a Castellar del Vallès, Gallifa i Monistrol de Calders | |
| Merops apiaster | Abellerol | Pallarol, baiarol | Bastant comú a la conca del riu Llobregat, mentre que a la del Ripoll i al Vallès en general, hi és més aviat escàs. | |
| Jynx torquilla | Colltort | | Cabrianes, indrets propers a la Vall del Llobregat i Olesa de Montserrat | |
| Picus viridis | Picot verd | Pigot | Pinedes, boscos de ribera, rouredes i alzinars de la comarca. | |
| Dendrocopos major | Picot garser gros | Pigot picapinyes (a Moià) | Sant Llorenç Savall, Monistrol de Calders, Castellterçol, Moià i Matadepera | |
| Melanocorypha calandra | Calàndria | | Vall d'Horta | |
| Galerida cristata | Cogullada vulgar | Cogullada | Camps, erms i, sobretot, planes de la comarca. | |
| Lullula arborea | Cotoliu | | Pedregars i farigolars del Parc Natural de Sant Llorenç del Munt i l'Obac. | |
| Alauda arvensis | Alosa vulgar | Alosa | Camps del Baix Vallès | |
| Riparia riparia | Oreneta de ribera | | Espècie migrant a la Vall del Llobregat | |
| Ptyonoprogne rupestris | Roquerol | Oreneta roquetera | Parc Natural de Sant Llorenç del Munt i l'Obac | |
| Hirundo rustica | Oreneta vulgar | | Zones rurals de la comarca (com ara masies i granges) i, fins i tot, a les ciutats, encara que normalment situada als afores. | |
| Hirundo daurica | Oreneta cua-rogenca | | Se n'hi va observar un exemplar en una masia a pocs quilòmetres de Sant Llorenç Savall | |
| Delichon urbica | Oreneta cuablanca | Oreneta, culblanc | Urbs, pobles i certs cingles de la comarca. | |
| Anthus campestris | Trobat | Cotoliu (com tots els ocells del gènere Anthus) | Estiuenc a la comarca. | |
| Anthus pratensis | Titella | | Força comuna als camps, hortes i erms a l'hivern, i també a prop de corrents d'aigua. Moltes vegades vista en grups als camps de cereals i herbeis de tota la comarca, però principalment a la conca del riu Llobregat | |
| Anthus trivialis | Piula dels arbres | | N'hi ha albiraments en època de pas. | |
| Anthus spinoletta | Grasset de muntanya | | Avistament d'un exemplar als Gorgs Blaus, prop de Monistrol de Calders | |
| Motacilla cinerea | Cuereta torrentera | Pasqüeta, cuereta, cureta, cueta (afegint a tots ells l'adjectiu "groga"). També pastorella i pastorell | Rieres de Talamanca, de Gallifa, de la Bauma, de la Vall d'Horta, rius Ripoll i Llobregat. També és present a masies i nuclis de població (com ara, a Castellar del Vallès). | |
| Motacilla alba | Cuereta blanca | Els mateixos que l'anterior però afegint-hi l'adjectiu "blanca" | Rius Ripoll, Llobregat, i també els camps. A l'hivern és molt comuna a tota mena de camps, camins i, fins i tot, carreteres, a causa de l'afluència de poblacions nòrdiques. També cria en construccions humanes, especialment masies | |
| Lanius senator | Capsigrany | | A partir del maig s'estableix als camps, clarianes de bosc, matollars i bosquets molt aclarits de la comarca. | |
| Lanius excubitor | Botxí septentrional | Garsa creuera | Garrigues, conreus i bosquets circumdants de la comarca. També en llocs que han estat cremats com és el cas de la Vall d'Horta. Igualment a Coll Gabatx, Les Arenes, Coll Munner, Navarcles, Vacarisses i Monistrol de Calders | |
| Cinclus cinclus | Merla d'aigua | | Riera de Gallifa i Pont de la Betzuca. | |
| Troglodytes troglodytes | Caragolet | Ull de bou, fraret, tallareta de bardissa | Arbustos dels boscos de ribera, alzinars, torrenteres i xaragalls de la comarca. | |
| Prunella collaris | Cercavores | | Visita la comarca sobretot a l'hivern i s'hi instal·la als plans careners del Parc Natural de Sant Llorenç del Munt i l'Obac i a Montserrat | |
| Prunella modularis | Pardal de bardissa | | Llocs humits de la comarca, com ara la vora de conques fluvials, rieres i xaragalls. | |
| Cettia cetti | Rossinyol bord | | Corrents d'aigua, canyissars, xaragalls i hortes del Vallès | |
| Acrocephalus scirpaceus | Boscarla de canyar | | Riu Llobregat. Esmentat com a niador a Monistrol de Calders | |
| Acrocephalus arundinaceus | Balquer | Tri-tri | Canyissars del riu Llobregat, riu Ripoll i rieres de la comarca. | |
| Hippolais polyglotta | Bosqueta vulgar | Mosqueta, bosqueta, bosquereta, picamosques | Vora de rieres, boscos de ribera, conreus i ermots de la comarca. | |
| Sylvia hortensis | Tallarol emmascarat | Tallarol, tallaret, tallareta | Vacarisses i Castellar del Vallès | És la parella inferior. |
| Sylvia borin | Tallarol gros | Tallarol, tallaret, tallareta | Comú a la Serra de l'Obac i en certes pinedes de rojalet a l'est i nord de la comarca. | |
| Sylvia atricapilla | Tallarol de casquet | Tallarol, tallaret, tallareta | Boscos clars, brolles i, àdhuc, jardins urbans (sobretot, humits) del Vallès | |
| Sylvia communis | Tallareta vulgar | Tallarol, tallaret, tallareta | Zones antigament cremades on hi ha espessos matollars, sobretot d'estepes. | |
| Sylvia melanocephala | Tallarol capnegre | Tallarol, tallaret, tallareta | Conreus, replans assolellats i, fins i tot, jardins urbans. | |
| Sylvia cantillans | Tallarol de garriga | Tallarol, tallaret, tallareta | Típic de brolles, garrigues, pinedes de pi blanc amb poca densitat d'arbres però amb molta de matolls, com ara els estepars de la carena i roqueters del Parc Natural de Sant Llorenç del Munt i l'Obac | |
| Sylvia conspicillata | Tallarol trencamates | Tallarol, tallaret, tallareta | Garrigues seques i aïllades del Vallès. | |
| Sylvia undata | Tallareta cuallarga | Tallarol, tallaret, tallareta | Abunda als estepars de dalt la carena del Parc Natural de Sant Llorenç del Munt i l'Obac i als marges de conreus, oliverars i camps abandonats de la Plana del Vallès. | |
| Phylloscopus collybita | Mosquiter comú | Bosqueta, mosqueta, bosquereta | S'hi veu a l'hivern a boscos clars i, sobretot, en hortes properes als rius o rieres i jardins urbans. | |
| Phylloscopus bonelli | Mosquiter pàl·lid | Tuic | Molt comú als boscos de coníferes (sobretot de pi bord), boscos mixtos d'alzines, pinedes de pi roig i rouredes de la comarca. | |
| Regulus regulus | Mosquiter reietó | Reietó | Hiverna al Parc Natural de Sant Llorenç del Munt i l'Obac en pinedes i alzinars de les fondalades. | |
| Regulus ignicapillus | Bruel | Reietó | Present als alzinars, pinedes, rouredes, avellanoses i, fins i tot, jardins urbans de la comarca. | |
| Cisticola juncidis | Trist | | Hortes, conreus, erms, fenassars, canyars, jonqueres i, fins i tot, solars abandonats del centre de Sabadell i d'altres localitats de la comarca. | |
| Ficedula hypoleuca | Mastegatatxes | Papamosques, picamosques, picafigues, papafigues | Boscos clars i a la vora de rieres. En època de cria se n'ha vist a Ribatallada i a Can Pagès | |
| Muscicapa striata | Papamosques gris | Papamosques, picamosques, picafigues i papafigues | Boscos clars, garrigues seques, camps de secà i rieres properes a Can Pagès i Gallifa | |
| Saxicola rubetra | Bitxac rogenc | | Se n'hi ha produït uns quants albiraments en època de migració | |
| Saxicola torquata | Bitxac comú | Cagamànecs, cagamànec | Camps de conreu, vinyes, boscos clars, marges i brolles de la comarca. | |
| Oenanthe oenanthe | Còlit gris | Còbits, còbics, culblanc i cuablanc (tots els ocells del gènere Oenanthe són coneguts al Vallès Occidental amb aquestes mateixes denominacions) | Roqueters, farigolars i pedregars del Parc Natural de Sant Llorenç del Munt i l'Obac i Montserrat | |
| Oenanthe hispanica | Còlit ros | | Pedregars, matollars dispersos i vinyes de la comarca durant l'època de migració | |
| Monticola solitarius | Merla blava | | Comú als tallats de roca, pedregars i cingles calcaris (Vacarisses, Gallifa, Montserrat, etc.). | |
| Phoenicurus ochruros | Cotxa fumada | Cua-roig | Llocs rocallosos, replans amb pedregars, parts baixes dels cingles i balmes de roca com els que hi ha al Parc Natural de Sant Llorenç del Munt i l'Obac, Montserrat i Gallifa | |
| Phoenicurus phoenicurus | Cotxa cua-roja | Cua-roig | Cria en construccions humanes i voltants de boscos de la comarca. | |
| Erithacus rubecula | Pit-roig | Rupit, barba-roig | La població que hi nidifica s'estableix a les canals més humides (preferentment en alzinars i boscos caducifolis), bardissars, xaragalls, torrents, pinedes de pi roig i pinassa i, de vegades, pinedes de pi blanc espesses. A l'hivern, la població hivernant que arriba del nord ocupa qualsevol biòtop: des dels pedregars fins a dalt les esplanades més altes del Parc Natural de Sant Llorenç del Munt i l'Obac i Montserrat, així com boscos de tota mena, conreus i jardins urbans. | |
| Luscinia megarhynchos | Rossinyol | | Hi arriba, generalment, a mitjan abril i s'hi instal·la en boscos de ribera, petits xaragalls, bardissars, alzinars i on hi hagi una bona espessor de vegetació | |
| Turdus torquatus | Merla de pit blanc | | Se n'hi veu en migració i, esporàdicament, n'hi ha exemplars hivernants als pedregars careners de el Montcau i a Sant Llorenç del Munt | |
| Turdus merula | Merla | Merla (femella) i merlot (mascle) | Alzinars espessos, pinedes, torrenteres, a la vora dels rius, boscos de ribera i, fins i tot, jardins i parcs urbans. | |
| Turdus iliacus | Tord ala-roig | | A tota la Plana del Vallès | |
| Turdus philomelos | Tord comú | Tord | Durant l'hivern hi és comú en camps, hortes i boscos clars. També és present a l'Alt Vallès i Montserrat | |
| Turdus viscivorus | Griva | | Hi és freqüent durant tot l'any en clarianes de bosc i marges de zones de conreu, tot i que a l'època de cria prefereix les zones més boscanes i, a l'hivern, baixa més a les zones conreades i obertes. | |
| Aegithalos caudatus | Mallerenga cuallarga | | Hi és molt comú en pinedes i alzinars. | |
| Parus cristatus | Mallerenga emplomallada | Mallerenga de cresta | Hi és visible en boscos secs (sempre coníferes) de pi pinyoner i pi bord, si bé per niar prefereix boscos humits com rouredes, pinedes de rojalet i pinassa | |
| Parus ater | Mallerenga petita | | Pinedes de pi roig, boscos mixtos de pi blanc i alzina, boscos de coníferes i rouredes, tot i que en algunes zones de la Serra de l'Obac, i a una altra de rojalet i pinasses de Monistrol de Calders també és abundant. | |
| Parus caeruleus | Mallerenga blava | Mallerenga primavera, primavera | Boscos humits (com el de ribera), xaragalls, rouredes, boscos de pi roig i avellanoses. | |
| Parus major | Mallerenga carbonera | Carbonera | Pinedes, camps, horts, boscos de ribera i, també, grevoloses i avellanoses de les parts culminants de Sant Llorenç del Munt i Montserrat | |
| Tichodroma muraria | Pela-roques | Frare | Parets de roca i pedregars de Sant Llorenç del Munt, Serra de l'Obac, Montserrat i Gallifa | |
| Certhia brachydactyla | Raspinell comú | Raspinell | Pinedes velles, alzinars, rouredes i boscos de ribera | |
| Miliaria calandra | Cruixidell | | Conreus, especialment de cereals. | |
| Emberiza citrinella | Verderola | | Hiverna en camps de conreu i boscos clars de la comarca. | |
| Emberiza cia | Sit negre | Sit, piula | A l'hivern, hi és força comú a hortes i conreus de tota la comarca. En canvi, a l'[estiu], fa niu a les zones més altes com roqueters, cingleres i bosquets de Sant Llorenç del Munt i Montserrat | |
| Emberiza hortulana | Hortolà | | Camps del Bages, Sant Llorenç Savall i Monistrol de Calders | |
| Emberiza cirlus | Gratapalles | | Hi és regular tot l'any a les vores de conreus i boscos clars. | |
| Emberiza schoeniclus | Repicatalons | | Vall del riu Llobregat | Mascle i femella |
| Fringilla coelebs | Pinsà comú | Pinsà | A l'hivern, hi és força comú als camps de conreu. Durant l'època estival només s'hi localitza als boscos més humits (alzinars, rouredes i pinedes de pi roig). | |
| Fringilla montifringilla | Pinsà mec | | Hi és únicament com a hivernant. | |
| Serinus citrinella | Llucareta | | Navarcles. | |
| Serinus serinus | Gafarró | | A l'estiu viu en pinedes més o menys esclarissades, conreus de ametllers i oliverars, i camps a la vora de cursos d'aigua. A l'hivern s'hi sol agrupar, juntament amb d'altres fringíl·lids pels camps de conreu | |
| Carduelis chloris | Verdum | Verderol | Bosquets a la vora de corrents d'aigua i, fins i tot, nia al bell mig de Sabadell sobre plàtans i pins. | |
| Carduelis spinus | Lluer | Llua | Hi és com a hivernant a la Vall d'Horta, Can Pagès, Pla de la Bruguera, la vall del riu Llobregat i als afores de Sabadell | |
| Carduelis carduelis | Cadernera | Cardenal, Cardina | A l'hivern viu a tota mena de camps de conreu (preferentment les brolles d'olivarda (Inula viscosa) de camps abandonats, tot i que prefereix criar en xaragalls i boscos de ribera | |
| Carduelis cannabina | Passerell comú | Passerell | Vall del riu Llobregat i a gran part de la comarca. | |
| Loxia curvirostra | Trencapinyes comú | Picapinyes, trencapinyes, bectort | Boscos de pins de Sant Llorenç del Munt, pinedes de rojalet i pi bord del nord-est de la comarca i, també, a Gallifa | |
| Pyrrhula pyrrhula | Pinsà borroner | Canonge | Hi és com a hivernant en llocs humits (boscos de ribera, torrents i xaragalls), com ara la vall del riu Llobregat, del riu Ripoll i Gallifa | |
| Coccothraustes coccothraustes | Durbec | Trencaolives, torbec | Hi és com a hivernant en camps, oliverars i fruiterars humits de Matadepera, Castellar del Vallès, Olesa de Montserrat, etc. | |
| Passer domesticus | Pardal comú | Pardal | Masos, conreus, pobles i ciutats de la comarca. | |
| Passer montanus | Pardal xarrec | | Viles petites, masies, cases aïllades, afores dels pobles i, sobretot, els camps. | |
| Petronia petronia | Pardal roquer | Pardal tordà | Cingleres i penya-segats de la vall del riu Llobregat i tallats fluvials del riu Ripoll, tot i que no refusa ni els camps de conreu ni les construccions humanes. | |
| Sturnus vulgaris | Estornell vulgar | Estornell | Com a hivernant als camps del riu Llobregat i als camps baixos del Vallès | |
| Oriolus oriolus | Oriol | | Boscos de ribera, sots fluvials, xaragalls, pinedes i hortes que hi ha al llarg del riu Ripoll, Llobregat i rieres tributàries. També freqüenta pinedes seques i boscos cremats amb arbusts baixos com els que hi ha a Sant Llorenç del Munt i Sant Salvador de les Espases. També és present a la Serra de Collserola | |
| Garrulus glandarius | Gaig | | Alzinars, pinedes i altres boscos (preferentment espessos). També freqüenta camps, vinyes i fruiterars | |
| Pica pica | Garsa | | Camps de conreu, vinyes, hortes i bosquets clars de la comarca. També és fàcil de trobar-ne en ambients urbans ja que menja les deixalles que hi troba. | |
| Corvus monedula | Gralla | | Sant Llorenç del Munt (de tant en tant, però sempre en grans estols), vall del riu Llobregat (comú tot l'any i a on, fins i tot, cria dins la ciutat de Manresa) i la riera de Gaià. Abans criava als tallats fluvials de les vores de Sabadell però en va desaparèixer a causa de la caça | |
| Corvus corone | Cornella | | Can Massana i la subcomarca del Moianès | |
| Corvus corax | Corb | | Vall del riu Llobregat, Montserrat, Sant Llorenç del Munt, Vall d'Arenes, el Montcau, Castellsapera, Gallifa, Vilatersana, Castellgalí, Vacarisses i Olesa de Montserrat | |

## Mamífers

| Nom científic | Nom català | Altres noms d'àmbit comarcal | Indrets on es troba |
| Crocidura russula | Musaranya comuna | | Conreus, hortes i erms de tota la comarca, però, especialment, a la plana. |
| Suncus etruscus | Musaranya etrusca | | Conreus, erms, brolles i marges de boscos. |
| Erinaceus europaeus | Eriçó comú | | Conreus de secà, d'ametllers, d'oliveres i hortes. Més rarament en boscos clars. |
| Rhinolophus ferrumequinum | Ratpenat de ferradura gros | | Coves i avencs del Parc Natural de Sant Llorenç del Munt i l'Obac, i, també, a l'avenc de Castellsapera |
| Rhinolophus euryale | Ratpenat de ferradura mediterrani | | Hiverna a diverses coves i avencs del Parc Natural de Sant Llorenç del Munt i l'Obac. |
| Myotis myotis | Ratpenat de musell llarg | | Hiverna a l'avenc del Daví (dalt de la muntanya de Sant Llorenç del Munt). |
| Myotis nattereri | Ratpenat de Natterer | | Present sempre al medi rural: campanars, masies i l'avenc del Castellet (prop del Puig de la Creu, Sentmenat). |
| Pipistrellus pipistrellus | Ratapinyada pipistrel·la | | Pobles i ciutats on troba molts forats i escletxes per amagar-se durant el dia. |
| Plecotus austriacus | Ratpenat orellut meridional | | Castellar del Vallès |
| Tadarida teniotis | Ratpenat cuallarg europeu | | Viu a les ciutats (com ara, Sabadell) ocupant edificis, campanars i golfes de les cases. |
| Miniopterus schreibersii | Ratpenat de dits llargs cavernícola | | Present com a hivernant a alguns avencs del Parc Natural de Sant Llorenç del Munt i l'Obac i a l'avenc del Daví (el seu principal refugi hivernal a tot Espanya). |
| Oryctolagus cuniculus | Conill de bosc | | Abundant arreu de la comarca: farigolars, pedregars, conreus, erms, brolles i boscos clars. |
| Lepus europaeus | Llebre comuna | | Al nord de la comarca i, només, durant l'hivern |
| Sciurus vulgaris | Esquirol vermell europeu | | pinedes, alzinars i rouredes |
| Eliomys quercinus | Rata cellarda | | Per totes les zones boscoses de la comarca: boscos clars, alzinars espessos i, també, als marges de vinyes abandonades. |
| Apodemus sylvaticus | Ratolí de bosc | | Viu tant a les pinedes seques de la plana com als alzinars i rouredes més humits del Parc Natural de Sant Llorenç del Munt i l'Obac |
| Mus musculus | Ratolí casolà, ratolí comú, ratolí domèstic | | Present sempre dins de les construccions humanes o a la vora d'elles. |
| Mus spretus | Ratolí de camp | | Vores de conreus, terrenys erms, hortes i marges de boscos. És comú, sobretot, al Baix Vallès. |
| Rattus rattus | Rata de camp, rata negra | | Viu al medi rural i a les golfes de les masies, tot i que també ocupa les teulades i el capdamunt dels edificis de les ciutats. |
| Rattus norvegicus | Rata comuna, rata de claveguera | | Present, sobretot, al medi urbà (clavegueres i abocadors d'escombraries). També li agraden les zones humides, com ara la vora dels rius. |
| Arvicola sapidus | Rata d'aigua, rat-buf | Nat-buf | Curs alt del riu Ripoll, riera de Gallifa, riu Llobregat i part occidental de la comarca. |
| Microtus duodecimcostatus | Talpó comú | | Prats, camps, erms no pedregosos, roqueters careners del Parc Natural de Sant Llorenç del Munt i l'Obac i, sobretot, a la plana. |
| Lutra lutra | Llúdria comuna | | És present a la Riera de Calders i a una riera afluent del riu Llobregat. Extingida al Besòs i al Ripoll |
| Meles meles | Toixó, teixó | | Zones conreades, vora cases de pagès, erms, pinedes clares i zones boscanes de la comarca. |
| Mustela nivalis | Mostela | | Camps, marges, pallers, construccions humanes i roqueters de Sant Llorenç del Munt |
| Martes foina | Fagina | Fugina, gorja blanc, gorja blanca, marta | Boscos (especiament l'alzinar) i roqueters com els que hi ha al Puig de la Creu, Monistrol de Calders, el Parc Natural de Sant Llorenç del Munt i l'Obac i El Farell |
| Genetta genetta | Gat mesquer | Gineta | Zones boscanes (coníferes, alzinars) i Parc Natural de Sant Llorenç del Munt i l'Obac (Cavall Bernat). |
| Vulpes vulpes | Guineu comuna, guineu roja | Guineu, guilla | Abundant a la major part del Vallès. |
| Sus scrofa | Porc senglar | Singlar, porc, berro i raió (la cria) | Es reparteix uniformement a tota la zona de boscatges més densos de la comarca, tot i que envaixen les zones conreades i, fins i tot, s'apropen a la vora dels nuclis urbans de la plana vallesana. Tot i això, les poblacions més nombroses són al Parc Natural de Sant Llorenç del Munt i l'Obac |

## Referències

* 1 2 Mapa Comarcal. Vallès-Maresme. (1979). Ed. Alpina. Granollers.
* 1 2 Sant Llorenç del Munt. C. E. Terrassa. 1:25.000 (1963).
* ↑ Mapes de l'Editorial Alpina. Granollers: Cingles de Bertí i Gallifa. 1:25.000 (1971). El Farell. 1:25.000 (1975). Sant Salvador de les Espases. 1:25.000 (1973). Sant Llorenç del Munt. 1:25.000 (1976). Moianès. 1:25.000 (1973).
* ↑ Bros, Vicenç; Miralles, Jordi; i Real, Joan: La fauna del Vallès Occidental. Juny de 1981, ISBN 84-300-4269-5

## Bibliografia

* Informe sobre la fauna mastozoológica y ornítica del macizo de Sant Llorenç del Munt i la problemática de su conservación. Grup de Sabadell Inst. Cat. Hist. Nat. (1975).
* Estudi del Parc Natural de Sant Llorenç del Munt i Serra de l'Obac: 128-199. Sabadell.
* Andrada, J.: Guía de campo de los anfibios y reptiles de la Península Ibérica. Omega. Barcelona, 1980.
* Arnold, E.N., Burton, J.A. i Ovenden, D.W.: Guía de campo de los reptiles y anfibios de España y Europa. Omega, Barcelona, 1978.
* Aymí, R. & Herrando, S.: Anuari d'Ornitologia de Catalunya 2000. Barcelona: Institut Català d'Ornitologia, 2003.
* Beaman, Mark; Madge, Steve: Guía de identificación de aves de Europa, Norte de África y Próximo Oriente. Barcelona, 1998: Ediciones Omega. 870 pàgines.
* Boada, Martí; Panareda, J. M.: Tot Catalunya. Geografia física il·lustrada. Diàfora. Barcelona, 1975.
* Estrada, J., Pedrocchi, V., Brotons, L. & Herrando, S. (eds.): Atles dels ocells nidificants de Catalunya 1999-2002. Barcelona: Institut Català d'Ornitologia (ICO)/Lynx Edicions, 2004.
* Ferrer, X., Martínez-Vilalta, A. & Muntaner, J.: Ocells. A Història Natural dels Països Catalans. Vol. 12. Barcelona, 1986: Enciclopèdia Catalana.
* Gallego Castejón, L.: Vertebrados ibéricos, 1: "Peces". Sevilla, 1978.
* Maitland, P. i Linsell, K.: The Hamlyn guide to Freshwater fishes of Britain and Europe. Hamlyn, Londres, 1977.
* Martínez-Vilalta, A. (ed.): Anuari d'Ornitologia de Catalunya 1999. Barcelona, 2002: Grup Català d'Anellament.
* Muntaner, J., Ferrer, X. & Martínez-Vilalta, A.: Atlas dels ocells nidificants de Catalunya i Andorra. Barcelona, 1984: Ed. Ketres.
* Salvador, A.: Guía de los anfibios y reptiles españoles. Madrid, Estat espanyol. Any 1974.
* Tucker, Graham M.; Heath, Melanie F., et al. (1994): Birds in Europe. Their Conservation Status. Cambridge, Regne Unit: Birdlife Internacional (Birdlife Conservation Series, núm. 3). 600 pàgines.

## Enllaços externs

* Web del Departament de Medi Ambient de la Generalitat del Principat de Catalunya Arxivat 2009-04-26 a Wayback Machine. (català)
* Parc Natural de Sant Llorenç del Munt i l'Obac (català)